b'\n_START_ARTICLE_\nLykien\n_START_PARAGRAPH_\nLykien (lykisk: Trmmis) er en region i tre dele af de moderne provinser Antalya og Mugla i Tyrkiet mellem de moderne byer Fethiye i \xc3\xb8st og Antalya i vest. Lykien blev en romersk provins i 189 f.Kr. _NEWLINE_Regionen har v\xc3\xa6ret beboet fra forhistorisk tid. Lykierne, som boede i omr\xc3\xa5det i jernalderen, talte et indoeurop\xc3\xa6isk sprog n\xc3\xa6rt besl\xc3\xa6gtet med andre sprog fra oldtidens Anatolien. I 1. \xc3\xa5rh e.Kr. var befolkningen blevet assimileret med gr\xc3\xa6ske indvandrere. De sidste gr\xc3\xa6kere blev flyttet efter den Gr\xc3\xa6sk-tyrkiske krig (1919-1922). I dag er Lykien beboet af tyrkere.\n_START_SECTION_\nHistorie\n_START_PARAGRAPH_\nDe gamle egyptere beskrev lykierne som hittiternes allierede, og Lykien kan derfor have v\xc3\xa6ret medlem af Assuwa f\xc3\xb8derationen fra c. 1250 f.Kr._NEWLINE_Efter Hittiterrigets fald opstod Lykien som en selvst\xc3\xa6ndig stat._NEWLINE_Hos Hom\xc3\xa9r optr\xc3\xa6der Lykien som Trojas allierede, og de sendte tropper til Troja for at forsvare byen mod gr\xc3\xa6kerne. Lykien optr\xc3\xa6der i flere andre gr\xc3\xa6ske myter som i historien om Bellorophon, hvori Lykiens konge Lobaste kr\xc3\xa6ver at Bellorophon dr\xc3\xa6ber uhyret Kim\xc3\xa6ren. I andre myter stammer Lykiens konger oprindeligt fra Kreta._NEWLINE_I 546 f.Kr. kom Lykien under persisk kontrol, til Athen br\xc3\xb8d den i 468 f.Kr. _NEWLINE_Efter den Korinthiske krig (395 f.Kr.\xe2\x80\x93387 f.Kr.) genvandt Perserriget kontrollen over hele Lilleasien med Lykien._NEWLINE_Fra denne tid stammer Nereide-monumentet (380\'erne f.Kr.) \xe2\x80\x94 et stort gravtempel der er opstillet i sit eget rum p\xc3\xa5 British Museum._NEWLINE_Persernes kontrol varede til Alexander den store erobrede Perserriget. Lykien blev herefter en del af Seleukideriget, som tilfaldt romerne i 189 f.Kr. _NEWLINE_Kejser Claudius samlede Lykien og Pamfilien til \xc3\xa9n provins. Lykien blev siden en del af det Byzantiske rige, til tyrkerne erobrede Anatolien i middelalderen._NEWLINE_Lykien er kort n\xc3\xa6vnt i Biblen i 27. kapitel af Apostlenes Gerninger i forbindelse med Paulus rejse til Rom._NEWLINE_If\xc3\xb8lge denne skrift skifter Paulus skib i Myra i Lykien efter at have sejlet i farvandet ved Kilikien og Pamfylien fra Kypern._NEWLINE_Minder om de gr\xc3\xa6ske indbyggere, der blev fordrevet efter den gr\xc3\xa6sk-tyrkiske krig, kan ses i sp\xc3\xb8gelsesbyen Kaya i det vestlige Lykien f\xc3\xa5 kilometer fra by \xc3\x96l\xc3\xbc Deniz._NEWLINE_I de senere \xc3\xa5r har omr\xc3\xa5det som en del af "den tyrkiske riviera" f\xc3\xa5et en del turisme.\n_START_SECTION_\nTransport\n_START_PARAGRAPH_\nDer er to lufthavne i Lykien: En ved Antalya i \xc3\x98st og en i Dalaman i Vest.'